recursal/SuperWikiNEXT-32B huggingface dataset:
O **Douglas A-4 Skyhawk** é un avión de ataque a terra con capacidade para operar dende portaavións deseñado para a Mariña e o Corpo de Marines dos Estados Unidos. O aeroplano, con á delta e un só motor, foi desenvolvido e fabricado pola Douglas Aircraft Company e posteriormente por McDonnell Douglas. Foi orixinalmente designado A4D polo sistema de designación de antes de 1962 da mariña estadounidense.

O A-4 é un avión compacto e lixeiro, cun peso máximo na engalaxe de 11.100 kg e cunha velocidade máxima de 970 km/h. Os seus cinco puntos de ancoraxe soportan unha variedade de mísiles, bombas e municións e era capaz de lanzar armas nucleares usando un sistema de bombardeo a baixa altitude. Antes da variante A-4E, o avión estaba equipado co motor Wright J65; no A-4E foi substituído polo Pratt & Whitney J52.

Os Skyhawks desempeñaron un papel moi importante na Guerra do Vietnam, a Guerra do Yom Kippur e na Guerra das Malvinas. Cincuenta anos despois do primeiro voo do avión, algúns dos case 3.000 fabricados permanecen en servizo en varias forzas aéreas de todo o mundo.

Deseño
------

O Skyhawk foi deseñado polo enxeñeiro de Douglas Aircraft Ed Heinemann, en resposta a unha petición da Mariña dos Estados Unidos para un reactor de ataque que substituíse ao antigo Douglas AD Skyraider (posteriormente reasignado A-1 Skyraider). Heinemann optou por un deseño que minimizase o seu tamaño, peso e complexidade. O resultado foi un avión que pesaba só a metade da especificación de peso da Mariña. Tiña unha á tan compacta que non precisaba ser pregada para estar nos portaavións. O diminuto Skyhawk cedo recibiu os alcumes de "Scooter", "Kiddiecar", "Bantam Bomber", "Tinker Toy Bomber" e, a causa do seu áxil comportamento, "Heinemann's Hot-Rod".

O avión é dun deseño convencional post-segunda guerra mundial, cunha á delta montada na parte baixa da fuselaxe, tren de aterraxe en triciclo, e un só turborreactor na parte traseira, con dúas tomas de aire nos lados da fuselaxe. A cola ten un deseño cruciforme, co estabilizador horizontal montado sobre a fuselaxe. O armamento consistía en dous canóns Colt Mk 12 de 20 mm, un en cada raíz das ás, con 200 proxectís por cada un deles, ademais dunha gran variedade de bombas, foguetes e mísiles que podía levar nun punto de ancoraxe baixo a fuselaxe e doun baixo cada á (inicialmente só un en cada).

|  |  |
| --- | --- |
| Control de autoridades | 
* Wd: Q334759
* EBID: ID
* GND: 4649995-7
* LCCN: sh85123259

 |
A **Federación de Agrupaciones de Gallegos Libertarios** foi unha organización política creada en 1938.

Historia e características
--------------------------

O exemplo da Agrupación Confederal Galaica en Asturias espallouse a Madrid, Valencia, Cartagena e Xirona, onde se crearon Agrupacións de "Gallegos Libertarios" entre 1937 e 1938. Na súa organización interviron militantes cenetistas galegos como Manuel Amil Barcia, en Madrid; Luís Chamorro e Manuel Pita Armada, en Cartagena; Alfonso Fandiño Ricart, en Valencia e Miguel Vázquez Valiño en Xirona. A máis numerosa foi a de Madrid, presidida por Samuel Gómez González, que tivo máis de mil militantes e editou o periódico *Galicia Libre*. En abril de 1938 tivo lugar un pleno en Madrid no que se acordou constituír a **Federación de Agrupaciones de Gallegos Libertarios**, establecendo a súa secretaría en Valencia a cargo de Melquíades Lestón.

Véxase tamén
------------

### Bibliografía

* Fernández, Eliseo; Pereira, Dionisio (2004). *O anarquismo na Galiza*. Santiago de Compostela: Positivas. pp. 109–110. ISBN 84-87783-79-1.
**Dominique Searle**, MBE, nado o 2 de abril de 1960 é un xornalista de Xibraltar, fillo do tamén xornalista Jon Morgan Searle. Está casado e ten tres fillos.

Biografía
---------

Searle naceu en Xibraltar, no vello *St. Bernard's Hospital*, onde a súa nai traballaba. Foi un dos primeiros alumnos admitidos na *Bayside Comprehensive School*. O seu primeiro traballo foi na cafetaría *House of Sacarello*.

Tras o seu tempo en Bayside, Searle viaxou ao Reino Unido para estudar na Universidade de Essex, onde se formou en Literatura, e gañou un máster en Socioloxía da Literatura. Essex tamén foi onde coñeceu á súa esposa, Sattie. En 1984, a parella volveu para Xibraltar, onde Searle comezou a traballar para o *Gibraltar Chronicle*. En 1996, converteuse en editor do xornal, substituíndo a Francisco Cantos.

En 2004, durante o tricentenario do Xibraltar británico, Searle recibiu un MBE polo seu traballo no *Chronicle*.

Notas
-----

1. ↑  Campo de Gibraltar (ed.). "John Searle muere a la edad de 81 años" (en castelán). Arquivado dende o orixinal o 05-07-2012. Consultado o 29-09-2012.
2. 1 2 3 4  Sonia Golt (Xaneiro de 2010). Gibraltar Magazine, ed. "Dominique Searle: The Man Behind The Pen" (en inglés). Arquivado dende o orixinal o 29-07-2012. Consultado o 29-09-2012.
3. ↑  Gibraltar Chronicle (ed.). "Previous Editors" (en inglés). Arquivado dende o orixinal o 20-11-2012. Consultado o 29-09-2012.
4. ↑  llanito.net (ed.). "300th Anniversary of British Gibraltar". Arquivado dende o orixinal o 11 de novembro de 2012. Consultado o 2012-09-29.

Véxase tamén
------------

### Ligazóns externas

* Editor's Message*(en inglés)*
Para outras páxinas con títulos homónimos véxase: Diana (homónimos).

*Diana de Versalles*, copia romana do orixinal grego atribuído a Leocares (Museo do Louvre, París).
Na mitoloxía romana, **Diana** é a equivalente á grega Artemisa.

Deusa Virxe da caza, protectora da natureza. É a irmá xemelga do deus Apolo, filla de Xúpiter e Latona. Ao nacer antes có seu irmán, foi testemuña das dores do parto, e pediulle ao seu pai a graza da virxindade eterna xunto coa súa irmá Minerva. O seu propio pai armouna co arco e as frechas e fíxoa raíña dos bosques, dándolle por comitiva un grupo de ninfas que debían garda-lo celibato; elas acompañábana a cazar, xa que era a súa ocupación favorita.

Etimoloxía
----------

A etimoloxía do seu nome é simplemente *a Deusa*, sendo pois o seu paralelo grego neste sentido, aínda que non no culto, Dione en Dódona.

Roles e funcións
----------------

Diana foi orixinalmente unha deusa da caza, relacionada cos animais e as terras salvaxes. Máis adiante pasou a ser unha deusa da Lúa, suplantando a Lúa (deusa latina) e sendo tamén un emblema da castidade. As carballeiras estábanlle especialmente consagradas. Era louvada na poesía pola súa forza, graza atlética, beleza e habilidades na caza.

Na práctica formaba unha trindade coas outras dúas deidades romanas: Exeria, a *ninfa acuática*, a súa servente e axudante comadroa, e Virbio, o deus dos bosques.

| * v
* c
* e
Mitoloxía e relixión romanas |
| --- |
| Deidades | 
* Apolo
* Bona Dea
* Cástor e Pólux
* Ceres
* Cupido
* Diana
* Dis Pater
* Fauna
* Fauno
* Flora
* *Genius*
* Hércules
* Lares
* Larvas
* Liber
* Libertas
* Manes
* Marte
* Mercurio
* Minerva
* Neptuno
* Orco
* Penates
* Plutón
* Pomona
* Príapo
* Proserpina
* Quirino
* Saturno
* Silvano
* Sol
* Venus
* Vertumno
* Vesta
* Vulcano
* Xano
* Xuno
* Xúpiter

 |
| Deidades abstractas | 
* Abundantia
* Aequitas
* Concordia
* Fides
* Fortuna
* Pietas
* Salus
* Securitas
* Spes
* Roma
* Victoria
* Terra

 |
| Fundadores lendarios | 
* Eneas
* Rómulo e Remo
* Numa Pompilio
* Servio Tulio
* Anco Marcio

 |
| Textos | 
* Virxilio (*Eneida*)
* Ovidio (*Metamorfoses* \* *Fastos*)
* Propercio
* Apuleio (*O asno de ouro*)
* Varrón

 |
| Conceptos e prácticas | 
* Relixión na antiga Roma
* Festas da relixión romana
* *Interpretatio graeca*
* Culto imperial
* Templos romanos

 |

|  |  |
| --- | --- |
|  | Wikimedia Commons ten máis contidos multimedia na categoría:  ***Diana Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q132543
* WorldCat
* VIAF: 122737933
* CERL: cnp00584638
* EBID: ID
* FAST: 892613
* GEC: 0022352
* GND: 118678132
* LCCN: no2014110163
* SUDOC: 027500691
* Treccani: diana

 |

---

|  |  |
| --- | --- |
| Este artigo tan só é un bosquexo |  *Este artigo sobre mitoloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Doug Howlett**, nado en Auckland o 21 de setembro de 1978, é un xogador internacional neozelandés de rugby. Como xogador ocupa a posición de á no seu equipo actual, o Munster Rugby. El é un dos dous únicos xogadores de rugby na historia que ten gañado as máximas competicións tanto do hemisferio Norte (Heineken Cup) como do hemisferio Sur (Super 14).

Traxectoria
-----------

A súa familia é de orixe tongana, pero el naceu en Auckland, Nova Zelandia, e como a maioría dos nenos dese país, comezou a xogar ó rugby dende moi cativo xa na escola, destacando pola súa punta de velocidade.

O seu debut na alta competición foi con Auckland RFU, o equipo provincial representativo da rexión de Auckland, na liga neozelandesa. Ata o ano 2007 xogou con ese equipo nesta competición nacional.

Con respecto ao *Super12/Super 14*, debutou na tempada 1997 cos Otago Highlanders. Ó ano seguinte formou parte dos Wellington Hurricanes, e xa a partir da tempada 1999 e até a tempada 2007 xogou como integrante dos Auckland Blues.

**Doug Howlett** xogou 62 partidos coa camisola dos *All Blacks*, dende o seu primeiro partido no 2000 ata o 2007. Nese ano 2007 o xogador decidiu abandonar o seu país para irse a Europa a xogar, fichou polo Munster Rugby, e así puxo punto final á súa carreira coa selección de rugby de Nova Zelandia, pois as normas din que nela só poden haber xogadores que militen en equipos dese país, xa que os contratos cos equipos fainos a propia federación neozelandesa de rugby.

Dende o ano 2007 **Doug Howlett** xoga no Munster Rugby irlandés, co cal compite na Magners League (ou Liga Celta) e na Heineken Cup (ou Copa de Europa), e ten contrato cando menos ata o ano 2011.

O máis salientable da traxectoria de **Doug Howlett** como xogador de rugby son os seus enormes rexistros anotadores de ensaios con calquera equipo no que teña xogado, e tanto é así que está na 5ª posición da lista de anotadores de ensaios da historia. O seu valor como xogador defensivo tamén é notable.

Equipos e títulos
-----------------

|  |  |  |  |
| --- | --- | --- | --- |
| **Equipos** | **Tempadas** | **Ensaios** | **Títulos** |
| Auckland RFU | 1998 - 2007 | 50 | 5 NPC (1999, 2002, 2003, 2005, 2007) |
| Auckland Blues | 1999 - 2007 | 59 1 | 1 Super 14 (2003) |
| All Blacks | 2000 - 2007 | 49 ² | 5 Tri Nations (2002, 2003, 2005, 2006, 2007), 0 Copa do Mundo |
| Munster Rugby | 2007/08 - (.....) | >17 | 1 Magners League (2007/08), 1 Heineken Cup (2008/09) |

1 - récord da competición e do equipo.
² - récord da selección.

Véxase tamén
------------

### Outros artigos

* Selección de rugby de Nova Zelandia

### Ligazóns externas

* Páxina persoal do xogador *(en inglés)*
* Doug Howlett na Web dos All Blacks *(en inglés)*
* Récords do Super 14 *(en inglés)*
* Doug Howlett en Munster Rugby *(en inglés)*

|  |  |
| --- | --- |
| Control de autoridades | 
* Wd: Q1251763
* EPCR: DH969112
* ItsRugby: 1724
* SCRUM: 13436

 |
*Eteocles e Polinices*, por Giovanni Battista Tiepolo (1725–30).
Na mitoloxía grega, **Etéocles** (grego antigo: Ἐτεοκλῆς) era un rei de Tebas, fillo de Edipo e Iocasta e irmán de Polinices, Ismene e Antígona.

Ao saberen dos crimes do seu pai, el e Polinices negáronse a socorrelo cando foi desterrado, polo que Edipo maldíxoos.

Acordaron reinaren Tebas un ano cada un, de xeito alterno. Porén, acabado o seu prazo, Etéocles non lle quixo ceder o trono ao seu irmán. Daquela, Polinices, xunto con Adrasto (rei de Argos) e outros heroes, recrutou un exército e iniciou a expedición coñecida como *Os sete contra Tebas*. Nela, finalmente, Polinices e Etéocles déronse morte un ao outro.

Etéocles foi pai de Laodamante, quen tamén reinou Tebas.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Etéocles*** |

### Bibliografía

* Pausanias, *Descrición de Grecia* IX. 34.9, 36.1, 38.1.

|  |  |
| --- | --- |
| Control de autoridades | 
* Wd: Q506550
* WorldCat
* VIAF: 307461809
* BNF: 150828277
* EBID: ID
* FAST: 915771
* LCCN: no2014020769
* NKC: jo2016908861
* SUDOC: 240567102

 |
O **algoritmo deflación** é un sistema de compresión de datos sen perdas que emprega unha combinación do algoritmo LZ77 e a codificación Huffman. Foi orixinariamente definido por Phil Katz para a versión 2 da súa ferramenta de archivado PKZIP, e foi máis tarde especificado como RFC 1951.
O algoritmo deflación está libre de todo tipo de patentes subsistentes, e isto, antes de que expirara a patente de LZW (o cal é empregado no formato de ficheiros GIF), levou á súa popularización e uso en ficheiros comprimidos baixo gzip e arquivos de imaxe PNG, además do formato de compresión ZIP para o cal foi deseñado orixinariamente por Katz.

Pódese atopar código fonte para a compresión e descompresión empregando este algoritmo en zlib, a librería de compresión de propósito xeral, dispoñíbel como código aberto.

AdvanceCOMP emprega unha posta en funcionamento do algoritmo deflación que permite recompresión de arquivos Gzip, PNG, MNG e ZIP para obter tamaños de arquivo menores que con zlib.

Ligazóns externas
-----------------

* RFC 1951, especificación do formato de compresión versión 1.3. (inglés)
* Páxina oficial de zlib (inglés)

|  |  |
| --- | --- |
| Control de autoridades | 
* Wd: Q2712
* MAG: 192144319

 |
Para outras páxinas con títulos homónimos véxase: Dominio.
Función *f*, de **dominio** *X* a *Y*. O óvalo pequeno dentro de *Y* é o rango ou percorrido de *f*.
En Matemáticas, o **dominio** ou **conxunto de definición** dunha función {\displaystyle f\colon X\to Y\,} é o conxunto dos valores nos que está definida, é dicir os valores que pode transformar. Denótase {\displaystyle \operatorname {Dom} \_{f}\,} ou {\displaystyle D\_{f}\,}.

O conxunto de todos os resultados posibles dunha función denomínase imaxe desa función.

Definición
----------

O dominio de definición dunha función *f*:*X*→*Y* defínese como o conxunto *X* de todos os elementos *x* para os que a función *f* asocia algún *y* pertencente ao conxunto *Y*. De maneira formal:

> 
> 
>   
> 
> {\displaystyle D\_{f}=\;\left\{x\in X|\exists y\in Y:f(x)=y\right\}}
> 
> 
>

Propiedades
-----------

Dadas dúas función reais: 

> 
> 
>   
> 
> {\displaystyle f\colon X\_{1}\to \mathbb {R} \,\qquad {\mbox{y}}\quad g\colon X\_{2}\to \mathbb {R} \,}
> 
> 
> 

Verifícanse as seguintes propiedades:

1. {\displaystyle D\_{(f+g)}=X\_{1}\cap X\_{2}}
2. {\displaystyle D\_{(f-g)}=X\_{1}\cap X\_{2}}
3. {\displaystyle D\_{(f\cdot g)}\ =X\_{1}\cap X\_{2}}
4. {\displaystyle D\_{(f/g)}=\{x\in (X\_{1}\cap X\_{2})|g(x)\neq 0\}}

Cálculo do dominio dunha función real
-------------------------------------

Algunhas funcións reais teñen restricións que axudan a identificar o seu dominio. As máis habituais son:

### Raíz *n*-ésima de *f*(*x*)

Se *n* é par, a función *f*(*x*) que representa a raíz n-ésima só estará definida nos valores nos que a expresión do radicando sexa positiva. Por exemplo:

{\displaystyle y={\sqrt {7x-21}}}
O índice da raíz é par (2), polo que {\displaystyle 7x-21\geq 0}; dedúcese entón que debe cumprirse que x ≥ 3. O dominio será o conxunto dos números reais no intervalo [3,+∞).

### Logaritmo de *f*(*x*)

Pola definición do logaritmo, calquera función sobre a que se aplique o logaritmo debe ser estritamente maior ca cero. Por exemplo:

{\displaystyle y=\log(x^{2}-9)}
Esta función está definida nos valores nos que {\displaystyle x^{2}-9>0}; estes valores son os números reais do conxunto (-∞, -3) U (3, +∞).

### Fraccións alxébricas

Unha función non estará definida nos valores que anulen o denominador, xa que daría lugar a unha indeterminación.

Véxase tamén
------------

### Outros artigos

* Codominio

|  |  |
| --- | --- |
| Control de autoridades | 
* Wd: Q192439
* MAG: 3289022

 |
**Elena Pazos Chantrero**, nada en Marín en 1983, é unha investigadora no desenvolvemento de ferramentas químicas para o seu uso en biomedicinas. No ano 2019 foi a segunda galega en obter a prestixiosa bolsa 'Starting Grant' do Consello Europeo de Investigación (ERC).

Traxectoria
-----------

Elena Pazos é licenciada en Química e doutora en Química Orgánica pola Universidade de Santiago de Compostela, cunha tese sobre sensores para detectar proteínas implicadas no cancro.

En 2012, grazas a unha bolsa da Fundación Barrié, comezou a traballar na Northwestern University, e posteriormente traballou na empresa Medcom Advance durante un ano. Entre decembro de 2015 e xuño de 2017, traballou no equipo de Ramón A. Álvarez-Puebla no Centre Tecnològic de la Química de Catalunya cunha bolsa Marie Curie.. 

En xullo de 2017 regresou a Galicia grazas ao programa InTalent UDC da Universidade da Coruña, liderando un proxecto multidisciplinar sobre sensores intelixentes de enfermedades dexenerativas no Centro de Investigacións Científicas Avanzadas (CICA).

Notas
-----

1. 1 2 3 4  Redacción (2019-09-04). "A galega Elena Pazos recibe 1,5 millóns do prestixioso programa Starting Grant". *GCiencia*. Consultado o 2020-09-05.
2. 1 2  "Elena Pazos: «Empezamos a romper el techo de cristal, pero la igualdad está lejos»". *La Voz de Galicia* (en castelán). 2019-10-19. Consultado o 2020-09-05.
3. ↑  "La científica de la UDC Elena Pazos obtiene una beca Starting Grant de 1,5 millones de euros". *La Voz de Galicia* (en castelán). 2019-09-03. Consultado o 2020-09-05.
4. ↑  "Investigadores InTalent". *Intalent UDC-Inditex*. Consultado o 2020-09-05.
5. ↑  "Elena Pazos: «Habrá biosensores para el diagnóstico precoz del alzhéimer»". *La Voz de Galicia* (en castelán). 2018-03-01. Consultado o 2020-09-05.

Véxase tamén
------------

### Ligazóns externas

* Elena Pazos Lab (en inglés)

|  |  |
| --- | --- |
| Control de autoridades | 
* Wd: Q54255640
* ORCID: 0000-0001-9397-2703
* ResearcherID: F-2946-2012
* Scopus: 24482098300

 |
Beatrice Fihn no Nobel Peace Center de Oslo, nun debate sobre a abolición das armas nucleares en 2018.
Un **debate** é unha discusión organizada, dirixida e anunciada, propia da comunicación humana desde a antigüidade. O seu uso abarca moitos dominios da vida social. Utilizouse e utilízase en política para preparar decisións en asembleas, e en literatura, polo xeral, como unha forma de diálogo. Os corpos de deliberación, tales como parlamentos, asembleas lexislativas e reunións de todo tipo, teñen debates. O gañador do debate pode ser decidido polo voto da audiencia, por un xuíz, ou por ambos. Os debates formais entre candidatos para unhas eleccións, como os líderes dun partido político, son comúns na democracia.

Historia
--------

Desde os debates públicos nas ágoras da Grecia antiga e dos diálogos de Platón, que son debates filosóficos, ata os debates virtuais, a historia do debate abarca tamén outras civilizacións ademais da europea.

Ensino
------

O debate considerado como acto propio da comunicación humana consiste na discusión acerca dun tema entre varias persoas. Trátase dun método formal de interacción e exposición de argumentos figurativos e é guiado por un moderador. O debate é unha forma máis longa de argumentar que de proporcionar argumentos lóxicos, dado que nun debate, as persoas que participan nel intentan influenciar os sentimentos dos seus opositores, para persuadilos nun tema.

Os debates informais como discusións son moi comúns, pero a cualidade de debate é mellor, dado que nel hai mostras de coñecemento e habilidade por parte dos seus participantes.

Véxase tamén
------------

### Outros artigos

* Conversa
* Falacia
* Argumento
* Discusión
* Mesa redonda

|  |  |
| --- | --- |
| Control de autoridades | 
* Wd: Q179875
* AAT: 300227452
* BNCF: 23950
* BNF: 119485109
* EBID: ID
* GND: 4148952-4
* JSTOR: debate
* LCCN: sh85036124
* NDL: 00573326

 |
En matemática, a **delta de Kronecker** é unha función de dúas variables, que vale 1 se son iguais, e 0 se son diferentes. Escríbese co símbolo {\displaystyle \delta \_{ij}\,\!} e emprégase como unha forma abreviada notacional máis que como unha función por partes: 

{\displaystyle \delta \_{ij}=\left\{{\begin{matrix}1&{\mbox{se }}i=j\\0&{\mbox{se }}i\neq j\end{matrix}}\right.}
Recibe ese nome polo matemático Leopold Kronecker (1823-1891).

Emprégase en moitas áreas da matemática. Por exemplo, en álxebra linear, a matriz identidade pode ser escrita como: 

{\displaystyle \delta \_{ij}\,\!} ou tamén {\displaystyle \delta \_{j}^{i}}

Véxase tamén
------------

### Outros artigos

* Álxebra de Virasoro
* Delta de Dirac
* Símbolo de Levi-Civita
* Función indicatriz

### Ligazóns externas

* Eric W. Weisstein «Kronecher Delta» *(en inglés)* *MathWorld*. Wolfram Research.

|  |  |
| --- | --- |
| Control de autoridades | 
* Wd: Q192826
* JSTOR: kronecker-delta-function
* MAG: 39482219

 |

---

|  |  |
| --- | --- |
|  |  *Este artigo sobre matemáticas é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Campos do delta, en El Prat de Llobregat.
O **delta do Llobregat** é unha chaira aluvial situada na desembocadura do río Llobregat, na provincia de Barcelona, en Cataluña. O río, ao chegar ao mar, conforma un delta de 97 km² de forma redondeada, o segundo delta máis extenso de Cataluña, logo do delta do Ebro. Está considerado de importancia internacional pola Unión Europea.

Características
---------------

A situación xeográfica e o contexto xeolóxico do delta do Llobregat condicionan o tipo de paisaxe vexetal que atopamos.

A natureza xistosa da Cordilleira Litoral, á esquerda do río, contrasta fortemente coas calcarias e dolomías do macizo do Garraf. Isto fai que, salvada a zona do delta, o litoral cambie notamblemente de aspecto. Aínda que non existen diferenzas significativas de precipitación, pásase dunha paisaxe litoral mediterránea setentrional (dominio de aciñeiras litorais) a unha meridional (dominio de ), debido á seca edáfica imposta polo carst.

Degradación e protección
------------------------

A proximidade de Barcelona ao delta fixo que gran parte da súa superficie que antes eran zonas húmidas, piñeiras ou terras dedicadas ao cultivo de hortalizas e froitas, entre as que destacaban as alcachofas de El Prat, estea cuberta con urbanizacións, asfalto e cemento desde a segunda metade do século XX. Moitas autoestradas, zonas industriais, instalacións portuarias, o aeroporto de El Prat e zonas urbanas e comerciais que continúan estendéndose atópanse encima dos terreos do delta. A superficie non urbanizada está en regresión e vai diminuíndo ano tras ano.

Aínda que a zona está moi degradada, dentro dos límites do delta do llobregat aínda se conserva unha pequena fracción dunha das tres zonas húmidas máis importantes de Cataluña, la Murtra, considerada de importancia internacional pola Unión Europea.

Véxase tamén
------------

### Outros artigos

* Río Llobregat
* El Prat de Llobregat

|  |  |
| --- | --- |
| Control de autoridades | 
* Wd: Q3323844
* GEC: 0419434

 |
*Drepane punctata*
Os **Drepaneidos** (Drepaneidae, Gill 1972) son unha familia de peixes mariños incluída na orde dos Perciformes. Están distribuídos pola costa occidental e oriental de África, o océano Índico, sueste asiático e o Pacífico occidental. Son peixes costeiros marítimos, aínda que ás veces penetran nos estuarios.

Características
---------------

Presentan un corpo alto e comprimido lateralmente, subrómbico. Boca pequena e protráctil. Poden ter pequenas barbas baixo a mandíbula.

Unha soa aleta dorsal, cunha primeira parte espiñosa (13 a 14 espiñas) e unha segunda de radios brandos; anal con tres espiñas e cerca de 20 radios brandos; as pectorais son moi longas e de perfil falcado, do que toma o nome científico (en grego, *deprane* significa "fouce").

Clasificación
-------------

A familia comprende un só xénero, con tres especies:

* Xénero *Drepane*
	+ *Drepane africana* (Osório, 1892)
	+ *Drepane longimana* (Bloch e Schneider, 1801).
	+ *Drepane punctata* (Linnaeus, 1758)

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Drepaneidos*** |

|  |  |
| --- | --- |
|  | Wikispecies posúe unha páxina sobre:  ***Drepaneidos*** |

* Taxonomía FishBase
* Taxonomía ITIS

|  |  |
| --- | --- |
| Identificadores taxonómicos | 
* EOL: 5332
* Fossilworks: 266321
* GBIF: 8528
* iNaturalist: 85747
* IRMNG: 105656
* ITIS: 701580
* NCBI: 75380
* Plazi: ID
* WoRMS: 196072

 |
**Deioces** foi o suposto primeiro rei de Media sobre o 700 a.C.. O erudito E. M. Diakonoff (e outros) suxiren como datas do seu reino aproximadamente 727 – 675 a.C. xa que se menciona un Daiukku nas taboíñas mesas neoasirias no oitavo ano do reinado de Sargón II (sobre 721 – 705 a.C.), nas que se di que era un gobernante (*eaknu*) de Manna, que gobernaba con independencia un distrito entre o reino de Manna e Asiria, distrito que podería ser o Val de Zarrundad.

Traxectoria
-----------

O seu nome asirio foi **Daiukku**, o elamita **Daayaukka**, e o iraniano **Dahyuka**.

Segundo Heródoto era fillo de Fraortes e intentou unificar as tribos medas, cada unha das cales vivía nunha cidade ou conxunto de cidades. De primeiro gobernaba só sobre a súa tribo e gañouse unha boa reputación como xuíz e gobernante, pero alegando que o cargo lle comportaba conflitos renunciou; entón prevaleceu o desgoberno e os medos reuníronse na cidade de Hamadan (Ecbatana que quere dicir ‘lugar de asemblea’) para elixiren un rei e nomearon a Deioces, que reinou uns vinte e tres anos. Segundo as taboíñas cuneiformes, había nesta época un Deioces e tiña un fillo que era refén do rei de Urartu Rusa I (sobre 735 – 713 a.C.) ao que tivo que apoiar contra o rei de Manna. Sobre o 715 a.C. probabelmente apoiou unha revolta contra o rei Iranzu (sería o gobernador de Messi cuxo nome non aparece nas taboíñas), e ao ano seguinte axudou a Urartu contra o rei de Manna Ullusunu nunha guerra que non tivo éxito. Sargón II interveu, capturou a Deioces e exiliouno a Hamat en Siria. A identificación do Deioces das fontes asirias e do de Heródoto non está confirmada. O relato de Heródoto vén de lendas e fontes orais e podería estar falando do neto de Deioces, que tamén se chamou así.

Segundo Heródoto tivo dous fillos: Fraortes e Ciaxares, o primeiro dos cales o había suceder.

| Reino Medo |
| --- |
| *Segue a:* - | **Deioces**(-727--675) | *Precede a:* Fraortes |
|  |

|  |  |
| --- | --- |
| Control de autoridades | 
* Wd: Q332578
* WorldCat
* VIAF: 32790512
* CERL: cnp00584688
* EBID: ID
* GND: 118679260

 |
**Editorial Gredos** é unha editorial española de carácter privado pertencente desde 2006 ao Grupo RBA e con sede en Madrid, dedicándose á publicación de libros especialmente relacionados coa lexicografía, a filoloxía hispánica e o mundo grecolatino.

Historia
--------

Foi fundada en 1944 por Hipólito Escolar, Julio Calonge, Severiano Carmona e Valentín García Yebra coa proposición de remediar a falta de libros españois científicos e de estudo. A todos eles uniríase posteriormente José Oliveira Bugallo, achegando o necesario coñecemento do mercado editorial.

Gredos iniciou o despexe na súa andaina editorial da man dos Clásicos Anotados e Bilingües, os cales descubrirían un mercado novo: o dos textos escolares latinos e gregos.

Os textos escolares permitiron a Gredos crear a Biblioteca Románica Hispánica, fundada e dirixida por Dámaso Alonso, na que publicaron as maiores autoridades do campo filolóxico e os próceres de numerosas escolas lingüísticas. A colección completouse e enriqueceu coa aparición de dúas cimas da lexicografía, o *Diccionario crítico etimológico castellano e hispánico* de Joan Corominas e o *Diccionario de uso del español* de María Moliner.

Coleccións
----------

*Diccionario de uso del español* de María Moliner. Edición de 1990.
* Biblioteca Clásica Gredos
* Manuales
* Textos Clásicos
* Biblioteca Estudios Clásicos
* Biblioteca Románica Hispánica
* Biblioteca Lope de Vega
* Escuela Lacaniana de Psicoanálisis
* Diccionarios
* Mente, Salud y Sociedad
* Grandes Obras de la Cultura
* Clásicos Universales de Gredos
* Biblioteca Grandes Pensadores
* Biblioteca Básica Gredos
* Biblioteca de la Nueva Cultura

Véxase tamén
------------

### Ligazóns externas

* Editorial Gredos

|  |  |
| --- | --- |
| Control de autoridades | 
* Wd: Q3047666
* WorldCat
* VIAF: 158305340
* BNE: XX150747
* LCCN: n82166990

 |
Cigarro. Adicción á nicotina
Os termos **drogodependencia**, **drogadicción** e **farmacodependencia** fan referencia á adicción xerada pola exposición repetida a unha substancia psicoactiva, droga ou substancia adictiva. No seu glosario máis recente, a OMS define a **dependencia do alcol e doutras substancias** como «unha necesidade de consumir doses repetidas da substancia para atoparse ben ou para non sentirse mal». As súas características son: un desexo invencible ou unha necesidade de consumir droga e de procurala por todos os medios, unha tendencia a aumentar as doses e unha dependencia de orixe psíquica e ás veces física por mor dos efectos da droga.

Equivale, máis ou menos, á síndrome de dependencia mencionado na CIE-10 (ICD-10, en inglés). Este termo intercámbiase a miúdo co de adicción, aínda que na actual edición do seu *Manual diagnóstico e estatístico dos trastornos mentais* (a edición máis recente é a quinta: DSM-V) a Asociación Estadounidense de Psiquiatría separa claramente os trastornos inducidos por substancias dos trastornos adictivos non relacionados con substancias. Así pois, a drogodependencia é só un dos dous tipos existentes de adiccións.

Notas
-----

1. ↑  Ministerio de Sanidad y Consumo de España (1994). *Glosario de términos de alcohol y drogas* (PDF). CENTRO DE PUBLICACIONES - MINISTERIO DE SANIDAD Y CONSUMO. NIPO 351-08-103-7.
2. ↑  AJ Giannini, RQ Quinones, DM Martin. Role of beta-endorphin and cAMP in addiction and mania. Society for Neuroscience Abstracts. 15:149, 1998.
3. ↑  American Psychiatric Association. *DSM-V. Guía de consulta de los criterios diagnósticos del DSM-5™* (PDF). USA : APA. ISBN 978-0-89042-551-0. Arquivado dende o orixinal (PDF) o 17 de abril de 2015. Consultado o 30 de marzo de 2017.

|  |  |
| --- | --- |
| Control de autoridades | 
* Wd: Q3378593
* BRE: 2249248
* EBID: ID
* GEC: 0099934
* LCCN: sh85089810
* NKC: ph117184

 |

|  |  |
| --- | --- |
| Identificadores | 
* DOID: DOID:9974
* ICD-9: 304
* UMLS: C0029792

 |
Para outras páxinas con títulos homónimos véxase: Céltiga.

**Céltiga** foi unha editorial creada polas Irmandades da Fala de Ferrol en 1921 co obxectivo de publicar obras galegas en prosa, cubrindo así o baleiro que se observaba respecto á relativamente ampla produción poética. Pechou durante a ditadura de Primo de Rivera en 1923.

Historia
--------

O equipo directivo estaba formado polo fundador e director Xaime Quintanilla Martínez, o secretario Fiz Álvarez do Castelo, o administrador Manoel Morgado e o xerente Ramón Villar Ponte.

Contou como colaboradores cos personaxes máis representativos e máis comprometidos do momento coa defensa do galego como lingua de cultura: Vicente Risco, Castelao, Antón Villar Ponte, Antón Losada Diéguez, Ramón Otero Pedrayo, Valentín Paz-Andrade, Eladio Rodríguez González etc.

*Almas mortas*, de Antón Villar Ponte, ilustrado por Camilo Díaz Baliño.
As primeiras obras publicadas foron *Alén* do propio Quintanilla; *Trebón* de Armando Cotarelo Valledor; *Mal de moitos* e *Trato a cegas* de Euxenio Charlón e Manuel Sánchez Hermida. A partir de marzo de 1922 co subtítulo de "Novela mensual ilustrada" publicáronse 13 títulos, entre eles *Un ollo de vidro. Memorias dun esquelete* de Castelao; *Saudade* de Quintanilla; *A i-alma de Mingos* de Francisca Herrera Garrido; *A Santa Compaña*, de Roberto Nóvoa; ou *Almas mortas* de Antón Villar Ponte. Os libros que editaba levaban portadas debuxadas por artistas do talle de Castelao, Camilo Díaz Baliño, Imeldo Corral ou Álvaro Cebreiro. Tamén se publicaron nesta editorial libros de contos de Eugenio Montes e de Evaristo Correa Calderón.

A ditadura de Miguel Primo de Rivera acabou coa editorial ordenando o seu peche en 1923. Nese momento estaba preparando a publicación de *A trabe d'ouro e a trabe d'alquitrán*, de Vicente Risco, que finalmente foi editado por Lar, sucesora de Céltiga. En total publicou 16 títulos cunha tiraxe media de 3000 exemplares .

Notas
-----

1. ↑  Ernesto Vázquez Souza (2003) *A fouce, o hórreo e o prelo: Ánxel Casal ou o libro galego moderno*, Sada: Eds. do Castro, p. 286.

Véxase tamén
------------

### Bibliografía

* "CÉLTIGA" en *Gran Enciclopedia Galega Silverio Cañada*.
* "Editorial Céltiga" en *Enciclopedia Galega Universal*.
* Vilavedra, Dolores, ed. (1997). *Diccionario da literatura galega. Publicacións Periódicas* **II**. Vigo: Editorial Galaxia. p. 111. ISBN 84-8288-137-X.
* —————————, ed. (2004). *Diccionario da literatura galega. Termos e institucións literarias* **IV**. Vigo: Editorial Galaxia. p. 363. ISBN 84-8288-656-8.

### Outros artigos

* Lar (editorial)
Para outras páxinas con títulos homónimos véxase: Deimos.
**Deimos** ou **Marte II** é o satélite máis pequeno de Marte con 15 km de diámetro.

Descuberto o 12 de agosto de 1877 polo astrónomo norteamericano Asaph Hall, Deimos é probablemente un asteroide que viu a súa órbita perturbada pola gravidade de Xúpiter, de maneira que Marte o capturou, aínda que esta teoría aínda non está totalmente aceptada. Como a maioría dos corpos de tamaño comparable, Deimos posúe unha forma moi irregular, e mide 15x12x10 km.

Deimos componse de rocha rica en carbono, moi similar ós asteroides de tipo C (condrita carbonácea), e de xeo. Posúe cráteres, pero a súa superficie é notablemente máis lisa que a de Fobos, debido ao enchido parcial dos seus cráteres con regolito.

Visto desde Deimos, Marte sería 1.000 veces máis grande e 400 veces máis brillante que a lúa chea vista desde a Terra, ocupando 1/11 do largo dun hemisferio celeste.

Visto desde Marte, Deimos ten un diámetro angular non maior de 2,5', de modo que á primeira ollada aparece como unha estrela. No seu momento de máis brillo ("lúa chea") vese máis ou menos igual de brillante que Venus desde a Terra. No cuarto crecente sería tan brillante como Vega. Cando Deimos pasa por diante do Sol, o seu diámetro angular é só unhas 2,5 veces o diámetro angular de Venus durante o tránsito de Venus visto desde a Terra.

Ó contrario que Fobos, que orbita tan rapidamente que de feito sae polo oeste e se pon polo leste, Deimos sae polo leste e ponse polo oeste. Con todo, o período orbital de Deimos (aproximadamente 30,5 horas) excede o día solar marciano (unhas 24,5 horas) por tan pouco tempo que pasan 2,7 días desde a saída ata a posta, para un observador ecuatorial.

Debido á súa órbita, que é relativamente próxima a Marte e con só unha pequena inclinación respecto ó ecuador marciano, Deimos non pode ser observado desde latitudes marcianas superiores a 83,7 º. Con todo nas mellores oposicións (2003 e 2005) pode ser capturado con cámaras CCD nos seus maiores elongacións.

|  |  |
| --- | --- |
| Control de autoridades | 
* Wd: Q7548
* WorldCat
* VIAF: 246239121
* BRE: 1944609
* EBID: ID
* GEC: 0021800
* GiantBomb: 3035-371
* GND: 4311669-3
* LCCN: sh2007003501

 |
A **drenaxe linfática do membro superior** comprende toda a circulación linfática do membro superior humano. Drena a man, antebrazo, brazo e ombreiro, a través do vasos e ganglios linfáticos. Os ganglios linfáticos forman dúas redes, unha superficial e unha fonda.

Rede superficial de ganglios
----------------------------

A rede superficial está composta por ganglios pequenos e pouco numerosos. Na epitróclea umeral atópanse un ou dous ganlgios, por dentro da vea cefálica, son os ganglios linfáticos epitrocleares, que drenan a parte interna da man.

Por detrás da vea cefálica atópanse un ou dous ganglios linfáticos deltoidopectorais, entre os tendóns do músculo pectoral maior e do deltoide.

Rede fonda de ganglios
----------------------

A rede fonda concéntrase en torno á axila, con vinte ou trinta ganglios. Tamén pode haber pequenos grupos por enriba do cúbito e do radio. En certas ocasións acompañan á arteria braquial no seu percorrido polo brazo.

Rede superficial de vasos linfáticos
------------------------------------

A rede superficial de vasos comeza nos plexos linfáticos situados baixo a pel. Canto máis preto da man, os vasos son máis pequenos. A cada lado dos dedos hai unha fileira de vasos e se dirixen cara a palma da man. A rede que forman é tremendamente variable, con múltiples pólas e interconexións. De forma xeral, existen tres agrupacións máis densas, unha na zona lateral ou radial, outro na zona media e un terceiro na zona medial ou cubital. Cada grupo drena a unha serie de vasos linfáticos que acompañan ás veas fondas. Os do grupo lateral drenan á vea cefálica, os do grupo medio á vea mediana e os do grupo medial á vea basílica.

Nalgúns casos, os vasos cubitais drenan directamente aos ganglios linfáticos epitrocleares. Noutros, os vasos cubitais drenan nos ganglios linfáticos axilares. Os vasos radiais drenan a unha póla que acompaña a vea cefálica para drenar nos ganglios linfáticos deltoidopectorais. De aquí poden drenar directamente aos ganglios linfáticos axilares ou aos ganglios cervicais inferiores.

Rede fonda de vasos linfáticos
------------------------------

A rede fonda acompaña ás veas fondas da drenaxe venosa do membro superior. No antebrazo agrúpanse en catro porcións: radial, cubital, anterior e interósea posterior, seguindo o traxecto das arterias do antebrazo. Durante o seu percorrido emiten pequenos vasos cara ao sistema superficial. A maioría deles drena nos ganglios linfáticos axilares, pero algúns poden seguir á arteria braquial no seu percorrido polo brazo.

Véxase tamén
------------

### Bibliografía

* *Gray. Anatomy of the human body* *(en inglés)*. Edición de 1918 de dominio público.
**Edith Lagos Saez**, nada en Ayacucho o 27 de novembro de 1962 e finada na mesma cidade o 2 de xullo de 1982, foi unha revolucionaria peruana e membro do Partido Comunista do Perú. Liderou un pequeno destacamento de guerrilleiros para facer un buraco no cárcere de Ayacucho co fin de liberar todos os prisioneiros, incluíndo os revolucionarios capturados e as armas incautadas. Edith foi capturada máis tarde pola daquela Garda Republicana do Perú no distrito de Ocobamba cando tiña 19 anos. Nun comezo sería soterrada en Andahuaylas, mais finalmente foi trasladada a Ayacucho. O goberno declarou o seu funeral como unha reunión ilegal, porén, 30 000 persoas —dunha pequena cidade de 70 000 habitantes— acudiron ao acto en Ayacucho. A súa tumba foi posteriormente bombardeada polo Comando Rodrigo Franco.

Notas
-----

1. ↑  Gorriti Ellenbogen, Gustavo (1999). *The Shining Path: A History of the Millenarian War in Peru* (en inglés). UNC Press. ISBN 978-0-8078-4676-6.
2. ↑  Alan Riding (21 de agosto de 1988). "Peru Offers Law to Combat Terror". Consultado o 4 de decembro de 2008.
**Domain-driven design** (**DDD**) é un importante enfoque da enxeñaría de software, que se focaliza na modelaxe do software para que se adapte a un dominio segundo as achegas dos expertos nese dominio, o que poderíamos simplificar en "traducir o idioma do negocio en código".

Baixo o DDD, a estrutura e linguaxe do código (nomes de clases, métodos de clase, variábeis de clase) deberían coincidir co domino do negocio. Por exemplo, se o software procesa solicitudes de préstamo, pode haber clases como SolicitudePrestamo e Cliente, e métodos tales como AcceptarOferta e Retirar.

Domain-driven design predica as seguintes metas:

* Colocar o enfoque principal do proxecto no dominio do core e a lóxica do dominio;
* Basear os deseños complexos nun modelo do dominio;
* Iniciar unha colaboración creativa entre técnicos e expertos do dominio para perfeccionar de maneira iterativa un modelo conceptual que aborde problemáticas concretas da contorna.

As críticas ó DDD argumentan que os desenvolvedores deben normalmente implementar unha agrande cantidade de illamento e encapsulación para manter o modelo coma unha construción pura e útil. Aínda que o DDD ofrece vantaxes como a capacidade de mantemento, Microsoft recoméndao só para dominios complexos nos que o modelo ofreza claras vantaxes á hora de formular unha comprensión común do dominio.

O termo foi acuñado por Eric Evans no seu libro do mesmo título publicado no 2003.

Notas
-----

1. ↑  Millet, Scott; Tune, Nick (2015). *Patterns, Principles, and Practices of Domain-Driven Design*. Indianapolis: Wrox. ISBN 978-1-118-71470-6.
2. ↑  Vernon, Vaughn (2013). *Implementing Domain-Driven Design*. Upper Sadle River, NJ: Addison-Wesley. p. 3. ISBN 978-0-321-83457-7.
3. ↑  Microsoft Application Architecture Guide, 2nd Edition. Retrieved from .
4. ↑  Evans, Eric (2004). *Domain-Driven Design: Tackling Complexity in the Heart of Software*. Boston: Addison-Wesley. ISBN 978-032-112521-7. Consultado o 2012-08-12.

Véxase tamén
------------

### Ligazóns externas

* Implementing Aggregate root in C# language
A **exaculación retardada** é a incapacidade dun home ou a dificultade persistente de acadar o orgasmo, malia o desexo e a estimulación sexual. Polo xeral, un home pode chegar ó orgasmo poucos minutos despois de coito activo, mentres que un home con exaculación retardada non pode chegar ó orgasmo ou prodúcese despois dunha actividade prolongada de máis de 30 ou 45 minutos. En moitos casos, a exaculación retardada é unha condición na que o home só pode acadar o clímax e exacular durante a masturbación, pero non durante o coito. É a menos común das disfuncións sexuais masculinas e pode ser o resultado dos efectos secundarios dalgunhas menciñas. De acordo cunha enquisa, o 8% dos homes declarou ser incapaz de chegar ó orgasmo durante un período de dous meses no último ano.

Notas
-----

1. ↑  Knowles, David R. (1 de xuño de 2005). "Delayed ejaculation". *A.D.A.M. Medical Encyclopedia*. A.D.A.M. Inc. Consultado o 24 de maio de 2007.
2. ↑  Strassberg, D. S. & Perelman, M. A. (2009). Sexual dysfunctions. In P. H. Blaney & T. Millon (Eds.), *Oxford textbook of psychopathology* (2nd ed.), (pp. 399–430). NY: Oxford University Press.

Véxase tamén
------------

### Outros artigos

* Exaculación precoz

|  |  |
| --- | --- |
| Control de autoridades | 
* Wd: Q1142563
* NKC: ph863777

 |

|  |  |
| --- | --- |
| Identificadores | 
* ICD-9: 608.89
* ICD-10: N53.11
* MedlinePlus: 001954

 |
**David Sassoli**, nado en Florencia o 30 de maio de 1956 e finado en Aviano (Friúl-Venecia Xulia) o 11 de xaneiro de 2022, foi un xornalista e político italiano que entre 2019 e 2022 foi Presidente do Parlamento Europeo.

Traxectoria
-----------

Durante a súa mocidade participou en diferentes asociacións de estudantes católicos e foi membro do movemento scout. Profesionalmente comezou a súa andaina en medios rexionais e axencias de prensa antes de traballar no xornal milanés Il Giorno durante sete anos. 

En 1993 pasou a traballar como reporteiro do telexornal da canle de televisión RAI 3, TG3. Posteriormente, formou parte da redacción informativa de Rai 1 e RAI 2. Entre 1999 e 2009 foi o presentador do telexornal principal da RAI 1, cubrindo tamén acontecementos de especial relevancia a nivel italiano e internacional para esta televisión. 

Militante do Partido Democrático dende a súa fundación en 2007, en 2009 foi electo membro do Parlamento Europeo polo distrito de Italia Central. Entre 2009 e 2014 foi o responsable da delegación do Partido Democrático na Eurocámara. Reelecto en 2014 e 2019. Foi durante a lexislatura de 2014-2019 vicepresidente do Parlamento e membro do Comité de Transporte e Turismo. 

En maio de 2019 foi electo presidente da Eurocámara. O 26 de decembro de 2021 foi ingresado nunha clínica oncolóxica en Aviano (provincia de Pordenone) por mor dunha recaída nunha pulmonía que sufrira en setembro de 2021. Faleceu alí o 11 de xaneiro de 2022 polas disfuncións provocadas no seu sistema inmunolóxico. Foi o primeiro presidente do Parlamento Europeo en falecer durante o seu exercicio.

O funeral, na Basílica de Santa María dos Anxos e dos Mártires en Roma, congregou a mandatarios como a presidenta da Comisión Europea, Úrsula von der Leyen, e o presidente de Italia, Sergio Mattarella. O 18 de xaneiro de 2022, Roberta Metsola foi escollida como sucesora de Sassoli á fronte do Parlamento Europeo.

|  |  |  |
| --- | --- | --- |
| Predecesor:**Antonio Tajani** |  **Presidente do Parlamento Europeo** 2019 - 2022 | Sucesor:**Roberta Metsola** |

Notas
-----

1. ↑  Online, Laura Zangarini e redazione (2022-11-01). "È morto David Sassoli, il presidente del Parlamento europeo". *Corriere della Sera* (en italiano). Consultado o 2022-01-11.
2. ↑  "Italia despide a Sassoli cun funeral de Estado". *G24*. Consultado o 2022-01-17.
3. ↑  "A maltesa Roberta Metsola converterase na presidenta do Parlamento Europeo co apoio dos tres grandes grupos". *G24*. Consultado o 2022-01-18.

Véxase tamén
------------

### Ligazóns externas

* Biografía no Parlamento Europeo Arquivado 31 de xullo de 2021 en Wayback Machine. *(en castelán)*.

|  |  |
| --- | --- |
| Control de autoridades | 
* Wd: Q2391857
* WorldCat
* VIAF: 300968938
* BNF: 16757074g
* GND: 1189810077
* ICCU: CFIV283774
* ISNI: 0000 0004 0846 6972
* LCCN: no2013056710
* Munzinger: 00000031764
* SUDOC: 250348217
* Treccani: david-sassoli

 |
**Dries Mertens** (AFI: [ˈdris ˈmɛrtə(n)s]), nado en Leuven, Brabante Flamengo, o 6 de maio de 1987, é un futbolista internacional belga que xoga como extremo para o SSC Napoli da Serie A italiana e para a selección de Bélxica.

En 2020 marcou o seu 122º gol co Napoli, converténdose no futbolista con máis goles na historia do club, superando ao eslovaco Marek Hamšík.

Traxectoria
-----------

Mertens comezou xogando ao fútbol sala no ZG Leuven, equipo da súa cidade natal, da primeira división belga. Posteriormente cambiou o futsal polo fútbol, comezando nas categorías inferiores do KAA Gent. Nese primeiro ano, foi subido ao primeiro equipo, aínda que non chegou a debutar, fichando en calidade de cedido polo Eendracht Aalst da Terceira División belga, onde foi galardoado polos fans como o home da tempada. Despois foi cedido de novo, esta vez ao AGOVV Apeldoorn da Eerste Divisie, segunda categoría do fútbol neerlandés, onde se converteu nun dos xogadores máis importantes da categoría e no capitán do seu equipo. Despois da tempada 2008-09, gañou o *De Gouden Stier*, un premio que se outorga ao talento máis grande da Jupiler Pro League. O 25 de maio de 2009 asinou un contrato co FC Utrecht.

O 1 de agosto de 2009, fixo o seu debut na Eredivisie, máxima categoría do fútbol neerlandés, na vitoria 0-1 no partido inaugural contra o RKC Waalwijk. Dúas semanas despois, o 16 de agosto de 2009, anotaría os seus dous primeiros goles para o FC Utrecht nun partido contra o contra o VVV-Venlo. O 28 de xuño de 2011, trasladouse ao PSV Eindhoven da mesma categoría xunto co seu compañeiro Kevin Strootman, nun traspaso valorado nun total de 13 millóns de euros por ambos os xogadores. Dries Mertens anotou o seu primeiro hat-trick co PSV Eindhoven o 28 de agosto de 2011 contra o Excelsior Rotterdam. Tras dúas temporadas no club neerlandés anunciaríase o 22 de xuño de 2013 a súa fichaxe polo Napoli italiano, onde no seu primeiro ano xogaría 33 partidos anotando 11 goles.

Títulos
-------

### Campionatos nacionais

| Título | Club | Liga | Ano |
| --- | --- | --- | --- |
| Copa Italia | SSC Napoli | Italia Italia | 2014 |

Notas
-----

1. ↑  "Mertens supera a Hamsik como máximo goleador de la historia del Nápoles" (en castelán). 14 de xuño de 2020. Consultado o 17 de xuño de 2020.
2. ↑  Coerts, Stefan (25 de maio de 2009). GOAL.com, ed. "Official: Utrecht Sign AGOVV Forward Dries Mertens" (en neerlandés). Consultado o 3 de xullo de 2014.

Véxase tamén
------------

### Ligazóns externas

* Perfil no sitio web oficial da URBSFA/KBVB
* Perfil no sitio web oficial do Atlético de Madrid

|  |  |
| --- | --- |
| Control de autoridades | 
* Wd: Q11954
* BRE: 5433546
* Munzinger: 01000009675
* Treccani: dries-mertens
* As: 19804
* BDFutbol: 90938
* EUfootballInfo: 27292
* FIFA: 358114
* FootballDatabase: 46513
* Fussballdaten: mertensdries
* L'Équipe: 34497
* NFT: 41870
* SoccerBase: 55757
* Soccerway: 49531
* Thefinalball: 86100
* Transfermarkt: 56416
* UEFA: 250019924
* Worldfootball: dries-mertens

 |